РЕШЕНИЕ (ЕС) 2015/2099 НА КОМИСИЯТА

от 18 ноември 2015 година

за установяване на екологичните критерии за присъждането на екомаркировката на ЕС за растежни среди, подобрители на почвата и мулч

(нотифицирано под номер С(2015) 7891)

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,

след консултация със Съвета по екомаркировката на Европейския съюз,

като има предвид, че:

ПРИЕ НАСТОЯЩОТО РЕШЕНИЕ:

Член 1

Продуктовата група „растежни среди, подобрители на почвата и мулч“ се състои от растежни среди, органични подобрители на почвата и органичен мулч.

Член 2

За целите на настоящото решение се прилагат следните определения:

Член 3

За да получи екомаркировката на ЕС съгласно Регламент (ЕО) № 66/2010, даден продукт трябва да попада в продуктовата група „растежни среди, подобрители на почвата и мулч“, определена в член 1 от настоящото решение, и трябва да отговаря на критериите, както и на съответните изисквания за оценка и проверка, определени в приложението.

Член 4

Критериите за продуктовата група „растежни среди, подобрители на почвата и мулч“, както и съответните изисквания за оценка и проверка, са валидни за период от четири години, считано от датата на приемане на настоящото решение.

Член 5

За административни цели кодовият номер, определен на продуктовата група „растежни среди, подобрители на почвата и мулч“ е „048“.

Член 6

Решение 2006/799/ЕО и Решение 2007/64/ЕО се отменят.

Член 7

1. Чрез дерогация от член 6, заявления за присъждане на екомаркировката на ЕС за продукти от продуктовите групи „подобрители на почвата“ или „растежни среди“, подадени преди датата на приемане на настоящото решение, се оценяват в съответствие с условията, определени съответно в Решение 2006/799/ЕО и Решение 2007/64/ЕО.

2. Заявленията за присъждане на екомаркировката на ЕС за продукти, попадащи в продуктовата група „подобрители на почвата“ или „растежни среди“, подадени в срок от два месеца от датата на приемане на настоящото решение, могат да бъдат основани или на критериите, определени съответно в Решение 2006/799/ЕО и Решение 2007/64/ЕО, или на критериите, определени в настоящото решение. Тези заявления се оценяват в съответствие с критериите, на които са основани.

3. Лицензите за екомаркировка на ЕС, присъдени в съответствие с критериите, определени в Решение 2006/799/ЕО и Решение 2007/64/ЕО, могат да бъдат използвани в продължение на 12 месеца, считано от датата на приемане на настоящото решение.

Член 8

Адресати на настоящото решение са държавите членки.

(1) ОВ L 27, 30.1.2010 г., стр. 1.

(2) Решение 2006/799/ЕО на Комисията от 3 ноември 2006 година за въвеждане на ревизирани екологични критерии и съответните изисквания за оценка и проверка за присъждането на знака за екомаркировка на Общността за подобрители на почвата (ОВ L 325, 24.11.2006 г., стр. 28).

(3) Решение 2007/64/ЕО на Комисията от 15 декември 2006 година за установяване на ревизирани екологични критерии и съответните изисквания за оценка и проверка за присъждането на знака за екомаркировка на Общността за растежни среди (ОВ L 32, 6.2.2007 г., стр. 137).

ПРИЛОЖЕНИЕ

РАМКА

КРИТЕРИИ ЗА ЕКОМАРКИРОВКА НА ЕС

Критерии за присъждане на екомаркировката на ЕС на растежни среди, подобрители на почвата и мулч:

Критерий 1 — Съставки

Критерий 2 — Органични съставки

Критерий 3 — Минерални растежни среди и минерални съставки

Критерий 3.1 — Потребление на енергия и емисии на CO 2

Критерий 3.2 — Източници за добив на минерали

Критерий 3.3 — Употреба на минерални растежни среди и последваща употреба

Критерий 4 — Рециклирани/възстановени и органични материали в растежни среди

Критерий 5 — Ограничаване на съдържанието на опасни вещества

Критерий 5.1 — Тежки метали

Критерий 5.2 — Полициклични ароматни въглеводороди

Критерий 5.3 — Опасни вещества и смеси

Критерий 5.4 — Вещества от списъка по член 59, параграф 1 от Регламент (ЕО) № 1907/2006 на Европейския парламент и на Съвета ( 1 )

Критерий 5.5 — Пределни стойности за E. coli и Salmonella spp.

Критерий 6 — Стабилност

Критерий 7 — Физически замърсители

Критерий 8 — Органична материя и сухо вещество

Критерий 9 — Жизнеспособни семена на плевели и растителни пропагули

Критерий 10 — Реакция на растенията

Критерий 11 — Характеристики на растежните среди

Раздел 12 — Предоставяне на информация

Критерий 13 — Информация, присъстваща в екомаркировката на ЕС

Таблица 1

Приложимост на различните критерии за всеки тип продукт в обхвата на приложното поле

Критерий Растежни среди Подобрители на почвата Мулч Критерий 1 — Съставки x x x Критерий 2 — Органични съставки x x x Критерий 3.1. — Минерални растежни среди и минерални съставки: Потребление на енергия и емисии на CO2 x Критерий 3.2 — Минерални растежни среди и минерални съставки: Източници за добив на минерали x x x Критерий 3.3 — Минерални растежни среди и минерални съставки: Употреба на минерални растежни среди и последваща употреба x Критерий 4 — Рециклирани/възстановени и органични материали в растежни среди x Критерий 5 — Ограничаване на съдържанието на опасни вещества Критерий 5.1 — Тежки метали x x x Критерий 5.2 — Полициклични ароматни въглеводороди x x x Критерий 5.3 — Опасни вещества и смеси x x x Критерий 5.4 — Вещества от списъка по член 59, параграф 1 от Регламент (ЕО) № 1907/2006 x x x Критерий 5.5 — Пределни стойности за E. coli и Salmonella spp. x x x Критерий 6 — Стабилност x x x Критерий 7 — Физически замърсители x x x Критерий 8 — Органична материя и сухо вещество x x Критерий 9 — Жизнеспособни семена на плевели и растителни пропагули x x Критерий 10 — Реакция на растенията x x Критерий 11 — Характеристики на растежните среди x Раздел 12 — Предоставяне на информация x x x Критерий 13 — Информация, присъстваща в екомаркировката на ЕС x x x

ИЗИСКВАНИЯ ЗА ОЦЕНКА И ПРОВЕРКА

Конкретните изисквания за оценка и проверка са посочени във всеки критерий.

Когато от заявителя се изисква да представи декларации, документация, анализи, протоколи от изпитвания или други доказателства за съответствие с критериите, те могат да произлизат от заявителя и/или от неговия(те) доставчик(ци), според случая.

Компетентните органи признават с предимство свидетелствата, които са издадени от органи, акредитирани съгласно съответния хармонизиран стандарт за лабораториите за изпитване и калибриране, както и проверките от органи, които са акредитирани съгласно съответния хармонизиран стандарт за органи, сертифициращи продукти, процеси и услуги.

Когато е целесъобразно, могат да бъдат използвани методи за изпитване, различни от тези, посочени за даден критерий, в случай че разглеждащият заявлението компетентен орган ги приеме за еквивалентни.

Когато е целесъобразно, компетентните органи могат да изискат допълнителна документация и да извършат независими проверки.

Като необходима предпоставка, продуктът трябва да отговаря на всички съответни нормативни изисквания на държавата(ите), на чийто пазар ще бъде предлаган. Заявителят декларира, че продуктът удовлетворява това изискване.

Вземането на проби се извършва съгласно EN 12579 (Подобрители на почвата и растежни среди. Вземане на проби). Пробите се подготвят в съответствие със стандарт EN 13040 (Подобрители на почвата и растежни среди. Подготовка на проба за химични и физични изпитвания, определяне съдържанието на сухо вещество, влага и насипната плътност след уплътняване в лабораторни условия).

За годината на подаване на заявлението честотата на вземане на проби и изпитване отговаря на изискванията, определени в допълнение 1. За следващите години честотата на вземане на проби и изпитване на крайните продукти отговаря на изискванията, определени в допълнение 2. За следните типове инсталации са определени различни честоти на вземане на проби и изпитване:

— : Тип 1 : Инсталации за третиране на отпадъци или на странични животински продукти — : Тип 2 : Инсталации за производство на продукти, които използват материали от инсталации от тип 1 — : Тип 3 : Инсталации за производство на продукти, които не използват материали, получени от отпадъци или от странични животински продукти

За инсталации от тип 2 честотите на вземане на проби и изпитване за годината на подаването на заявлението и за следващите години ще бъдат същите като честотите, определени за тип 3, ако техните доставчици на материали, получени от отпадъци/животински странични продукти, отговарят на критериите за екомаркировка на ЕС за подобрители на почвата. Заявителят предоставя на компетентния орган протоколите от изпитванията от доставчиците, заедно с документацията, за да се осигури съответствието на доставчиците с критериите за екомаркировка на ЕС. Компетентният орган може да признае честотите на вземане на проби и изпитване от национални или регионални нормативни актове и стандарти за валидни, за да се осигури съответствието на доставчиците на материали, получени от отпадъци/животински странични продукти, с критериите за екомаркировка на ЕС. В случай, че даден продукт представлява или съдържа материал от животински произход, се прави позоваване на микробиологичните стандарти и контрола на здравето на животните и контрола на общественото здраве, определени в Регламент (ЕС) № 142/2011 на Комисията (2).

Критерий 1 — Съставки

Този критерий се прилага за подобрители на почвата, растежни среди и мулч.

Допустимите съставки са органични и/или минерални съставки.

Оценка и проверка:

Заявителят предоставя на компетентния орган списък на съставките на продукта

Критерий 2 — Органични съставки

Този критерий се прилага за подобрители на почвата, растежни среди и мулч.

Критерий 2.1

Крайният продукт не съдържа торф.

Критерий 2.2

1) Следните материали са разрешени за органични съставки на даден краен продукт: — материали, получени от рециклирането на биологични отпадъци от разделно събиране, както са определени в член 3 от Директива 2008/98/ЕО на Европейския парламент и на Съвета (3); — материали, получени от странични животински продукти от категория 2 и 3, определени в член 32 от Регламент (ЕО) № 1069/2009 на Европейския парламент и на Съвета, (4) и технически стандарти, които са определени с Регламент (ЕС) № 142/2011; — материали, получени от фекална материя, слама и други естествени неопасни материали от селското или горското стопанство, както са определени в член 2, параграф 1, буква е) от Директива 2008/98/ЕО; — материали, получени от всякакви други странични продукти от биомаса, както са определени в член 5 от Директива 2008/98/ЕО, неупоменати по-горе, и при спазване на разпоредбите на точки 2) и подкритерий 2.3; — материали, получени от рециклиране или възстановяване на други отпадъци от биомаса, неупоменати по-горе, и при спазване на разпоредбите на точки 2) и подкритерий 2.3.

2) Следните материали не са разрешени за биологични съставки на даден краен продукт: — материали, получени изцяло или частично от органичната фракция на смесени битови отпадъци от домакинствата, отделена чрез механична, физикохимична, биологична и/или ръчна обработка; — материали, получени изцяло или частично от утайки от пречистване на битови отпадъчни води и от утайки от хартиената промишленост; — материали, получени изцяло или частично от утайки, различни от разрешените в критерий 2.3.; — материали, получени изцяло или частично от странични животински продукти от категория 1, в съответствие с Регламент (ЕО) № 1069/2009.

Критерий 2.3

Материали, получени от рециклиране или оползотворяване на утайки, са разрешени, само ако утайките отговарят на следните изисквания:

а) идентифицирани са като един от следните видове отпадъци съгласно Европейския списък на отпадъците, както е определен в Решение 2000/532/ЕО на Комисията (5), и представен в таблица 2: Таблица 2 Разрешени утайки и кодовете им съгласно Европейския списък на отпадъците 0203 05 утайки от пречистването на отпадъчни води на мястото на образуването им при производството и преработването на плодове, зеленчуци, зърнени култури, хранителни масла, какао, кафе, чай и тютюн, производство на консерви, култивиране на дрожди и екстракти от дрожди, производство и ферментация на меласа; 0204 03 утайки от пречистването на отпадъчни води на мястото на образуването им при производството на захар; 0205 02 утайки от пречистването на отпадъчни води на мястото на образуването им в млекопреработвателната промишленост; 0206 03 утайки от пречистването на отпадъчни води на мястото на образуването им при производството на тестени и сладкарски изделия; 0207 05 утайки от пречистването на отпадъчни води на мястото на образуването им при производството на алкохолни и безалкохолни напитки (с изключение на кафе, чай и какао).

б) разделени са в зависимост от техния произход, което означава, че няма смесване с отпадъчни води или утайки извън специфичния производствен процес.

Оценка и проверка:

Заявителят предоставя на компетентния орган информация относно произхода на всяка органична съставка на продукта и декларация за съответствието с горното изискване.

Критерий 3 — Минерални растежни среди и минерални съставки

Критерий 3.1 Потребление на енергия и емисии на CO2

Този критерий се прилага само за минерални растежни среди.

Производството на експандирани минерали и минерална вата трябва да отговаря на следните прагове на потребление на енергия и емисии на СО2:

— потребление на енергия/продукт ≤ 11 GJ/t продукт;

— CO2 емисии/продукт ≤ 0,8 t CO2/t продукт.

Съотношението потребление на енергия/продукт се изчислява като средна годишна стойност, както следва:

където:

— n е броят години на периода, използван за изчисляване на средната стойност

— i е всяка година на периода, използван за изчисляване на средната стойност

— Production е производството на минерална вата или експандирани минерали в тонове през годината i

— F е годишното потребление на горива в производствения процес през годината i

— Elgrid е годишното потребление на електроенергия от мрежата, през годината i

— Hcog е годишното потребление на полезна топлоенергия от комбинирано производство на енергия през годината i

— Elcog е годишното потребление на електроенергия от комбинирано производство на енергия през годината i

— Ref Ηη и Ref Εη са референтните стойности на КПД при разделно производство на топлинна и електрическа енергия, както са определени в Директива 2012/27/ЕС на Европейския парламент и на Съвета (6) и са изчислени съгласно Решение за изпълнение 2011/877/ЕС на Комисията (7)

— PEScog е икономията на първична енергия от инсталацията за комбинирано производство на енергия, както е определена в Директива 2012/27/ЕС, за годината i

Съотношението емисии на СО2/продукт се изчислява като средна годишна стойност, както следва:

където:

— n е броят години на периода, използван за изчисляване на средната стойност

— i е всяка година на периода, използван за изчисляване на средната стойност

— Production е производството на минерална вата в тонове през годината i

— Direct CO2 са емисиите на CO2, както са дефинирани в Регламент (ЕС) № 601/2012 на Комисията (8) през годината i

— Indirect CO2 са непреките емисии на CO2, дължащи се на потреблението на крайна енергия през годината i, и се изчислява както следва:

където:

— FEgrid е средният за ЕС въглероден интензитет на електроенергийната система съгласно методиката MEErP (9) (0,384 tCO2/MWhe = 0,107 tCO2/GJe)

— FEfuel cog е емисионният фактор за емисиите на CO2 на горивото, използвано в инсталацията за комбинирано производство на електрическа и топлинна енергия

На преките емисии на CO2 се извършва мониторинг в съответствие с Регламент (ЕС) № 601/2012.

Периодът на изчисление на съотношенията потребление на енергия/продукт и емисии на CO2/продукт трябва да бъде последните 5 години преди подаването на заявлението. Ако периодът на експлоатация на инсталацията е по-малко от 5 години на датата на подаване на заявлението, съотношението се изчислява като средна годишна стойност за този експлоатационен период, който трябва да бъде най-малко една година.

Оценка и проверка:

Заявителят предоставя на компетентния орган декларация, която включва следната информация:

— съотношението потребление на енергия (GJ)/продукт (тонове);

— съотношението емисиите на CO2 (тонове)/продукт (тонове);

— преки емисии на CO2 (тонове) за всяка година от периода на изчисляване на средната стойност;

— непреки емисии на CO2 (тонове) за всяка година от периода на изчисляване на средната стойност;

— изразходвани горива, потребление на всеки вид използвано гориво (GJ), подпроцес(и) на производствения процес, в който(ито) са използвани, за всяка година от периода на изчисляване на средната стойност;

— потребление на електроенергия от мрежата (GJ крайна енергия) за всяка година от периода на изчисляване на средната стойност;

— полезно потребление на топлинна енергия от комбинирано производство на електрическа и топлинна енергия (GJ крайна енергия) за всяка година от периода на изчисляване на средната стойност;

— потребление на електроенергия от комбинирано производство на електрическа и топлинна енергия (GJ крайна енергия) за всяка година от периода на изчисляване на средната стойност;

— референтни стойности на КПД при разделно производство на топлинна и електрическа енергия;

— икономии на първична енергия (ИПЕ) (%) от комбинираното производство на електрическа и топлинна енергия за всяка година от периода на изчисляване на средната стойност;

— идентификация на използваните горива за комбинирано производство на електрическа и топлинна енергия и техния дял в горивния микс, за всяка година от периода на изчисляване на средната стойност.

Заедно с декларациите се предоставят следните документи:

— годишен доклад за емисиите съгласно Регламент (ЕС) № 601/2012, за всяка година от периода на изчисляване на средната стойност;

— доклад от проверка за удостоверяване на удовлетворителността на годишния доклад за емисиите съгласно Регламент (ЕС) № 600/2012 на Комисията (10), за всяка година от периода на изчисляване на средната стойност;

— данни за потреблението на електроенергия от мрежата, предоставени от доставчика, за всяка година от периода на изчисляване на средната стойност;

— данни за полезното потребление на топлинна и електрическа енергия от комбинирано производство, както на място, така и закупена, за всяка година от периода на изчисляване на средната стойност.

Критерий 3.2 Източници за добив на минерали

Този критерий се прилага за подобрители на почвата, растежни среди и мулч.

Добитите минерални ресурси могат да бъдат използвани като съставки на готовия продукт, при условие че:

1) (В рамките на ЕС): Ако са добити в райони от мрежата „Натура 2000“, съставени от специални защитени зони съгласно Директива 2009/147/ЕО на Европейския парламент и на Съвета (11) относно опазването на дивите птици и специалните защитени територии съгласно Директива 92/43/ЕИО на Съвета (12) за опазване на естествените местообитания и на дивата флора и фауна, добивните дейности са били оценени и разрешени в съответствие с разпоредбите на член 6 на Директива 92/43/ЕИО и при отчитане на документа с насоки на ЕО относно добива на неенергийни полезни изкопаеми и изискванията по „Натура 2000“ (13).

2) (Извън ЕС): Ако са добити от защитените зони, определени като такива съгласно националното законодателство на държавата на добив/износ, добивните дейности са били оценени и разрешени в съответствие с разпоредби, които предоставят гаранции, еквивалентни на тези в т. 1).

Оценка и проверка

В случай че добивни дейности на минерални суровини са били извършени в области от мрежата „Натура 2000“ (в ЕС) или защитени зони, определени като такива съгласно националното законодателство на държавата на добив/износ (извън ЕС), заявителят предоставя декларация за съответствие с това изискване, издадена от компетентните органи или копие от разрешението си, издадено от компетентните органи.

Критерий 3.3 Употреба на минерални растежни среди и последваща употреба

Този критерий се прилага само за минерални растежни среди.

Минералните растежни среди се предлагат само за употреба за професионални градинарски приложения.

Заявителят трябва да предложи на клиентите си структурирана услуга за събиране и рециклиране, за която могат да се използват услугите на доставчици на услуги, които са трета страна. Услугата за събиране и рециклиране обхваща най-малко 70 % об./об. от продажбите на заявителя в Европейски съюз.

Оценка и проверка:

Заявителят предоставя на компетентния орган декларация, че минерални растежни среди се предлагат само за професионални градинарски приложения. В информацията, предоставена на крайния потребител се обявява професионалното градинарско приложение на продукта.

Заявителят информира компетентния орган за възможния(те) вариант(и) за структурирана услуга за събиране и рециклиране, както и за резултатите от избрания(те) вариант(и). По-специално, заявителят предоставя следната документация и информация:

— документация по договорите между производителя и доставчиците на услуги;

— описание на събирането, преработката и предназначението;

— годишен преглед на общия обем на продажбите на растежни среди в държавите членки на Европейския съюз и годишен преглед на обема на продажбите в областите на тези държави членки, в които се предлагат събиране и обработка;

— в случай на нови участници на пазара, се предоставя оценка на годишния преглед на общия обем на продажбите на растежни среди в държавите членки на Европейския съюз, както и оценка на годишния преглед на обема на продажбите в областите на тези държави членки, в които се предлагат събиране и преработка. Реални данни се представят една година след предоставянето на правото за ползване на екомаркировката на ЕС.

Критерий 4 — Рециклирани/възстановени и органични материали в растежни среди

Този критерий се прилага само за растежни среди.

Продуктите от растежни среди съдържат минимален процент рециклирано/възстановено съдържание или органично съдържание, както следва:

а) растежната среда съдържа минимум 30 % органични съставки (изразено като обем органични съставки от общия обем на крайния продукт) или

б) минералната растежна среда съдържа минерални съставки, произведени чрез процес, използващ най-малко 30 % рециклирани материали (изразено като сухо тегло на рециклираните/възстановените материали от общото сухо тегло на вложените материали)

Оценка и проверка:

Заявителят декларира следната информация:

— за буква а): обем на органичните съставки, обявени в критерий 1, от общия обем на крайния продукт или;

— за буква б): сухо тегло на рециклираните/възстановените материали от общото сухо тегло на вложените материали.

За буква б) заявителят декларира също така следната информация относно минералните съставки:

— идентификация на входящите суровини, сухо тегло на вложените суровини от общото сухо тегло на вложените материали, както и произхода, за всяка вложена суровина, и

— идентификация на рециклираните/възстановените материали, сухо тегло на вложените рециклирани/възстановени материали от общото сухо тегло на вложените материали, както и произхода, за всеки вложен/възстановен материал.

Критерий 5 — Ограничаване на съдържанието на опасни вещества

Критерий 5.1 — Пределни стойности за тежки метали

Този критерий се прилага за растежни среди, подобрители на почвата и мулч.

а) подобрители на почвата, мулч и органични съставки на растежни среди

За подобрители на почвата, мулч и органични съставки на растежни среди съдържанието на следните елементи в крайния продукт или съставка не надвишава стойностите, посочени в таблица 3, измерено като сухо тегло (СТ) на продукта.

Таблица 3

Пределни стойности за тежки метали в подобрители на почвата, мулч и органични съставки на растежни среди

Тежки метали Максимално допустимо съдържание в продукта (mg/kg СТ) Кадмий (Cd) 1 Общ хром (Cr) 100 Мед (Cu) 100 Живак (Hg) 1 Никел (Ni) 50 Олово (Pb) 100 Цинк (Zn) 300

б) Растежни среди

За растежни среди, включително минерални растежни среди, съдържанието на следните елементи в крайния продукт не надвишава стойностите, посочени в таблица 4, измерено като сухо тегло на продукта.

Таблица 4

Пределни стойности за тежки метали в растежни среди, включително минерални растежни среди

Тежки метали Максимално допустимо съдържание в продукта (mg/kg СТ) Кадмий (Cd) 3 Общ хром (Cr) 150 Мед (Cu) 100 Живак (Hg) 1 Никел (Ni) 90 Олово (Pb) 150 Цинк (Zn) 300

Оценка и проверка:

Заявителят представя на компетентния орган протоколи от изпитвания, проведени в съответствие с процедурата за изпитване, която е указана в съответните европейски стандарти, представени в таблица 5. В случая на органични съставки на растежните среди, протоколите от изпитванията могат да се предоставят от доставчиците.

Таблица 5

Стандартни методи за екстрахиране и измерване на тежки метали

Тежки метали Метод на измерване Метод на екстрахиране Кадмий (Cd) EN 13650 За подобрители на почвата, мулч, органични съставки на растежни среди и растежни среди, с изключение на минерални растежни среди: EN 13650 Подобрители на почвата и растежни среди. Екстрахиране на елементи, разтворими в царска вода За минерални растежни среди: EN 13651 Подобрители на почвата и растежни среди. Екстрахиране на хранителни вещества и елементи, разтворими в калциев хлорид/DTPA (CAT) Общ хром (Cr) EN 13650 Мед (Cu) EN 13650 Живак (Hg) EN 16175 (14) Никел (Ni) EN 13650 Олово (Pb) EN 13650 Цинк (Zn) EN 13650

Критерий 5.2 — Пределни стойности за полициклични ароматни въглеводороди (PAH)

Този критерий се прилага за растежни среди, подобрители на почвата и мулч, с изключение на минерални растежни среди.

Съдържанието на следните полициклични ароматни въглеводороди в крайния продукт не надвишава стойността, показана в таблица 6, измерено като сухо тегло на продукта.

Таблица 6

Пределна стойност за PAH

Замърсител Максимално допустимо съдържание в продукта (mg/kg СТ) PAH16 6 PAH16= сборът от нафтален, аценафтилен, аценафтен, флуорен, фенантрен, антрацен, флуорантен, пирен, бензо[a]антрацен, хризен, бензо[b]флуорантен, бензо[k]флуорантен, бензо[a]пирен, индено[1,2,3-cd]пирен, дибензо[a, h]антрацен и бензо[ghi]перилен

Оценка и проверка:

Заявителят предоставя на компетентния орган протоколи от изпитванията, проведени в съответствие с процедурата за изпитване, която е указана в CEN/TS 16181 Утайка, обработени биологични отпадъци и почва. Определяне на полициклични ароматни въглеводороди (PAH) чрез газова хроматография (ГХ) и високоефективна течна хроматография (HPLC) или еквивалентни методи

Критерий 5.3 — Опасни вещества и смеси

Този критерий се прилага за растежни среди, подобрители на почвата и мулч.

Крайният продукт не е класифициран и етикетиран като остро токсичен, специфично токсичен за определени органи, респираторен или кожен сенсибилизатор, или канцерогенен, мутагенен или токсичен за репродукцията, или опасен за околната среда в съответствие с Регламент (ЕО) № 1272/2008 на Европейския парламент и на Съвета (15).

Продуктът не съдържа вещества или смеси, класифицирани като токсични, опасни за околната среда, респираторни или кожни сенсибилизатори, или канцерогенни, мутагенни или токсични за репродукцията в съответствие с Регламент (ЕО) № 1272/2008 и съгласно тълкуването в съответствие с предупрежденията за опасност, посочени в таблица 7. Всяка умишлено добавена съставка, присъстваща в концентрация над 0,010 % тегл./тегл. (по тегло на влажна маса) в продукта трябва да отговаря на това изискване. Когато са по-строги, общите или специфичните пределни концентрации, определени в съответствие с член 10 от Регламент (ЕО) № 1272/2008 са с предимство пред пределната стойност от 0,010 % тегл./тегл. (по тегло на влажна маса), посочена по-горе.

Таблица 7

Ограничения по отношение на класовете на опасност и тяхната категоризация

Остра токсичност Категории 1 и 2 Категория 3 H300 Смъртоносен при поглъщане H301 Токсичен при поглъщане H310 Смъртоносен при контакт с кожата H311 Токсичен при контакт с кожата H330 Смъртоносен при вдишване H331 Токсичен при вдишване H304 Може да бъде смъртоносен при поглъщане и навлизане в дихателните пътища EUH070 Токсичен при контакт с очите Специфична токсичност за определени органи Категория 1 Категория 2 H370 Причинява увреждане на органите H371 Може да причини увреждане на органите H372 Причинява увреждане на органите при продължителна или повтаряща се експозиция H373 Може да причини увреждане на органите при продължителна или повтаряща се експозиция Респираторна или кожна сенсибилизация Категория 1A Категория 1B H 317: Може да предизвика алергична кожна реакция H 317: Може да предизвика алергична кожна реакция H334: Може да причини алергични или астматични симптоми или затруднения в дишането при вдишване H334: Може да причини алергични или астматични симптоми или затруднения в дишането при вдишване Канцерогенни, мутагенни или токсични за репродукцията свойства Категории 1A и 1B Категория 2 H340 Може да причини генетични дефекти H341 Предполага се, че причинява генетични дефекти H350 Може да причини рак H351 Предполага се, че причинява рак H350i Може да причини рак при вдишване H360F Може да увреди оплодителната способност H361f Предполага се, че уврежда оплодителната способност H360D Може да увреди плода H361d Предполага се, че уврежда плода H360FD Може да увреди оплодителната способност. Може да увреди плода. H361fd Предполага се, че уврежда оплодителната способност. Предполага се, че уврежда плода. H360Fd Може да увреди оплодителната способност. Предполага се, че уврежда плода. H362 Може да бъде вреден за кърмачета H360Df Може да увреди плода в утробата. Предполага се, че уврежда оплодителната способност Опасно за водната среда Категории 1 и 2 Категории 3 и 4 H400 Силно токсичен за водните организми H412 Вреден за водните организми, с дълготраен ефект H410 Силно токсичен за водните организми, с дълготраен ефект H413 Може да причини дълготрайни последици за водните организми H411 Токсичен за водните организми, с дълготраен ефект Опасно за озоновия слой H420 Опасно за озоновия слой

Най-новите правила за класифициране, приети от Съюза, имат предимство пред изброените класификации на предупрежденията за опасност. В съответствие с член 15 от Регламент (ЕО) № 1272/2008 заявителите гарантират, че всяко класифициране се основава на най-новите правила относно класифицирането, етикетирането и опаковането на вещества и смеси.

Предупрежденията за опасност обикновено се отнасят за вещества. Ако обаче не може да се получи информация за вещества, се прилагат правилата за класифициране на смеси.

Веществата или смесите, които променят свойствата си при обработка и така престават да бъдат бионалични или претърпяват химична промяна по такъв начин, че установената преди това опасност престава да съществува, са освободени от изискванията по критерий 5.3.

Този критерий не се прилага за тези крайни продукти, които се състоят от:

— Материали, които не са включени в обхвата на Регламент (ЕО) № 1907/2006, съгласно член 2, параграф 2 от него.

— Вещества, обхванати от член 2, параграф 7, буква б) от Регламент (ЕО) № 1907/2006, който определя критериите за освобождаване на вещества от приложение V към същия регламент от изискванията за регистрация, за потребители надолу по веригата и за оценка.

С цел да се определи дали това изключение се прилага, заявителят проучва внимателно всяко умишлено добавено вещество с концентрация над 0,010 % тегл./тегл. (по тегло на влажна маса).

Оценка и проверка:

Заявителят проучва внимателно наличието на вещества и смеси, които могат да бъдат класифицирани с предупрежденията за опасност, включени в този критерий. Заявителят предоставя на компетентния орган декларация за съответствие на продукта с този критерий.

Посочената декларация включва съответната документация, като декларации за съответствие, подписани от доставчиците, че веществата, смесите или материалите не са класифицирани в никой от класовете на опасност, свързани с предупрежденията за опасност, посочени в таблица 7 в съответствие с Регламент (ЕО) № 1272/2008, доколкото това може да се определи най-малко от информацията, която отговаря на условията, изброени в приложение VII към Регламент (ЕО) № 1907/2006.

Предоставената информация следва да се отнася до формите или физичните състояния на веществата или смесите, така както се използват в крайния продукт.

Следната техническа информация се предоставя в подкрепа на декларацията за класифициране или некласифициране за всяко вещество или смес:

i) за вещества, които не са били регистрирани в съответствие с Регламент (ЕО) № 1907/2006, или за които още не съществува хармонизирано CLP класифициране: информация, отговаряща на изискванията, изброени в приложение VII към посочения регламент;

ii) за вещества, които са били регистрирани в съответствие с Регламент (ЕО) № 1907/2006, и които не отговарят на изискванията за CLP класифициране: информация, основаваща се на регистрационното досие по REACH, потвърждаваща статута на веществото като некласифицирано;

iii) за вещества, които имат хармонизирано класифициране или са самостоятелно класифицирани: информационни листове за безопасност, ако са налични. Ако последните не са налични, или веществото е самостоятелно класифицирано, се предоставя информация, относима към класифицирането на опасностите, свързани с веществата, съгласно приложение II към Регламент (ЕО) № 1907/2006;

iv) в случай на смеси: информационни листове за безопасност, ако са налични. Ако последните не са налични, тогава се предоставя изчисление за класифицирането на сместа съгласно разпоредбите на Регламент (ЕО) № 1272/2008, заедно с информация, която е относима към класифицирането на опасностите, свързани със смесите, съгласно приложение II към Регламент (ЕО) № 1907/2006.

Трябва да се представят информационни листове за безопасност на материалите, които влизат в състава на крайния продукт, и на веществата и смесите, използвани за рецептурата и третирането на материалите, оставащи в крайния продукт с концентрация над граничната стойност от 0,010 % тегл./тегл. (по тегло на влажна маса), освен ако съгласно член 10 от Регламент (ЕО) № 1272/2008 не се прилага по-ниска обща или специфична пределна концентрация.

Информационните листове за безопасност се попълват в съответствие с указанията, посочени в раздели 10, 11 и 12 от приложение II към Регламент (ЕО) № 1907/2006 (изисквания за съставянето на информационни листове за безопасност). При непълни информационни листове за безопасност се изисква допълване с информация от декларации от доставчици на химикали.

Информация за присъщите свойства на веществата може да бъде събрана и по начини, различни от изпитвания, например чрез използването на алтернативни методи, като методи „in vitro“, на количествени модели за взаимовръзка между структура и активност или чрез групиране или асоцииране в съответствие с приложение XI към Регламент (ЕО) № 1907/2006.

Настоятелно се препоръчва споделянето на съответните данни по веригата на снабдяването.

В случай на минерална вата, заявителят предоставя също така следното:

а) сертификат, даван за право на използване на търговската марка на Европейския съвет за сертифициране на продукти от минерална вата, за да се демонстрира спазването на бележка Р от Регламент (ЕО) № 1272/2008;

б) протокол от изпитване съгласно ISO 14184-1 Текстил. Определяне на формалдехид — Част 1: Свободен и хидролизиран формалдехид

Критерий 5.4 — Вещества от списъка по член 59, параграф 1 от Регламент (ЕО) № 1907/2006

Крайният продукт не съдържа умишлено добавени вещества, пораждащи сериозно безпокойство, и включени в списъка предвиден в член 59, параграф 1 от Регламент (ЕО) № 1907/2006, които присъстват в крайния продукт в концентрации > 0,010 % по тегло на влажна маса.

Оценка и проверка:

При подаване на заявлението се прави позоваване на най-актуалния списък с вещества, идентифицирани като пораждащи сериозно безпокойство. Заявителят следва да представи декларация за съответствие с критерий 5.4, заедно със съответната документация, включително декларации за съответствие, подписани от доставчиците на материалите, и копия на съответните ИЛБ за вещества или смеси в съответствие с приложение II към Регламент (ЕО) № 1907/2006 за веществата или смесите. Пределните концентрации се посочват в информационните листове за безопасност в съответствие с член 31 от Регламент (ЕО) № 1907/2006 за веществата и смесите.

Критерий 5.5 — Пределни стойности за E. coli и Salmonella spp.

Този критерий се прилага за растежни среди, подобрители на почвата и мулч, с изключение на минерални растежни среди.

Съдържанието на първични патогени в крайния продукт не надвишава нивата, определени в таблица 8.

Таблица 8

Пределни стойности за E. coli и Salmonella spp.

Патоген Пределна стойност E. coli 1 000 CFU/g прясно тегло Salmonella spp. отсъства в 25 g прясно тегло CFU= единици, образуващи колонии

Оценка и проверка:

Заявителят предоставя на компетентния орган протоколи от изпитвания, проведени в съответствие с процедурата за изпитване, която е указана в таблица 9.

Таблица 9

Стандартен метод на изпитване за E. coli и Salmonella spp.

Параметър Метод на изпитване E. coli CEN/TR 16193 Утайка, обработени биологични отпадъци и почва. Откриване и изброяване на Escherichia coli или еквивалентни Salmonella spp. ISO 6579 Микробиология на храни и фуражи. Хоризонтален метод за изолиране на Salmonella spp

Критерий 6 — Стабилност

Този критерий се прилага за растежни среди, подобрители на почвата и мулч, с изключение на мулч, състоящ се изцяло от лигноцелулозни съставки и минерални растежни среди.

Подобрителите на почвата и мулчът за непрофесионални приложения и растежните среди за всички приложения отговарят на едно от изискванията, представени в таблица 10.

Таблица 10

Изисквания за стабилност за подобрители на почвата и мулч, предназначени за непрофесионални приложения и растежни среди, предназначени за всички приложения

Параметър на стабилност Изискване Максимален респирометричен индекс 15 mmol O2/kg органично в-во/ч. Минимален Rottegrad, когато е приложимо IV (самоповишаващата се температура на изпитване се покачва максимално до 20 °C над околната температура)

Подобрителите на почвата и мулчът за професионални приложения отговарят на едно от изискванията, представени в таблица 11.

Таблица 11

Изисквания за стабилност за подобрители на почвата и мулч, предназначени за професионални приложения

Параметър на стабилност Изискване Максимален респирометричен индекс 25 mmol O2/kg органично в-во/ч. Минимален Rottegrad, когато е приложимо III (самоповишаващата се температура на изпитване се покачва максимално до 30 °C над околната температура)

Оценка и проверка:

Заявителят предоставя на компетентния орган протоколи от изпитвания, проведени в съответствие с процедурата за изпитване, която е указана в таблица 12.

Таблица 12

Стандартен метод на изпитване за стабилност

Параметър Метод на изпитване Респирометричен индекс EN 16087-1 Подобрители на почвата и растежни среди. Определяне на аеробната биологична активност. Скорост на поглъщане на кислород (OUR) Rottegrad EN 16087-2 Подобрители на почвата и растежни среди. Определяне на аеробната биологична активност. Изпитване със самозагряване за компост

Критерий 7 — Физически замърсители

Този критерий се прилага за растежни среди, подобрители на почвата и мулч, с изключение на минерални растежни среди.

Съдържанието на стъкло, метал и пластмаса в крайния продукт при размер на ситото > 2 mm не надвишава 0,5 %, измерено по сухо тегло.

Оценка и проверка:

Заявителят предоставя на компетентния орган протоколи от изпитвания, проведени в съответствие с процедурата за изпитване, която е указана в техническата спецификация CEN/TS 16202 (Утайка, обработени биологични отпадъци и почва. Определяне на примесите и камъни), или друга еквивалентна процедура за изпитване, разрешена от компетентния орган.

Критерий 8 — Органична материя и сухо вещество

Този критерий се отнася за подобрители на почвата и мулч.

Органичната материя като загуба при накаляване на крайния продукт е най-малко 15 % по сухо тегло (% СТ).

Съдържанието на сухо вещество в крайния продукт е най-малко 25 % по прясно тегло (% ПТ).

Оценка и проверка:

Заявителят предоставя на компетентния орган протоколи от изпитвания, проведени в съответствие с процедурата за изпитване, която е указана в таблица 13.

Таблица 13

Стандартни методи на изпитване за сухото вещество и органичната материя

Параметър Метод на изпитване Съдържание на сухо вещество (% ПТ) EN 13040 Подобрители на почвата и растежни среди. Подготовка на проба за химични и физични изпитвания, определяне на сухото вещество, съдържанието на влага и насипна плътност след уплътняване в лабораторни условия Органична материя като загуба при накаляване (% СТ) EN 13039 Подобрители на почвата и растежни среди. Определяне на съдържанието на органична материя и пепел

Критерий 9 — Жизнеспособни семена на плевели и растителни пропагули

Този критерий се прилага за растежни среди и подобрители на почвата, с изключение на минерални растежни среди.

Крайните продукти не съдържат повече от две единици на жизнеспособни семена на плевели и растителни пропагули на литър.

Оценка и проверка:

Заявителят предоставя на компетентния орган протокол от изпитване, проведено в съответствие с процедурата за изпитване, която е указана в техническата спецификация CEN/TS 16201 (Утайка, обработени биологични отпадъци и почва. Определяне на жизнеспособни семена и пропагули), или друга еквивалентна процедура за изпитване, разрешена от компетентния орган.

Критерий 10 — Реакция на растенията

Този критерий се отнася за растежни среди и подобрители на почвата.

Крайните продукти не оказват неблагоприятно въздействие върху поникването или последващото развитие на растенията.

Оценка и проверка:

Заявителят предоставя на компетентния орган валидно изпитване, проведено в съответствие с процедурата за изпитване, която е указана в стандарт EN 16086-1 (Подобрители на почвата и растежни среди. Определяне на реакцията на растенията. Част 1: Изпитване за растеж в саксия на китайско зеле).

Критерий 11 — Характеристики на растежните среди

Този критерий се прилага само за растежни среди.

Критерий 11.1 — Електропроводимост

Електропроводимостта на крайния продукт е по-ниска от 100 mS/m.

Оценка и проверка:

Заявителят предоставя на компетентния орган протокол от изпитване, проведено в съответствие с процедурата за изпитване, която е указана в стандарт EN 13038 (Подобрители на почвата и растежни среди. Определяне на електропроводимостта).

Критерий 11.2 — pH

Нивото на pH в крайния продукт е в интервала 4—7.

Оценка и проверка:

Заявителят предоставя на компетентния орган протокол от изпитване, проведено в съответствие с процедурата за изпитване, която е указана в стандарт EN 13037 (Подобрители на почвата и растежни среди. Определяне на pH).

Критерий 11.3 — Съдържание на натрий

Съдържанието на натрий във водни екстракти от крайния продукт не надвишава 150 mg/l при пресен продукт.

Оценка и проверка:

Заявителят предоставя на компетентния орган протокол от изпитване, проведено в съответствие с процедурата за изпитване, която е указана в стандарт EN 13652 (Подобрители на почвата и растежни среди. Екстракция на разтворими във вода хранителни вещества и елементи).

Критерий 11.4 — Съдържание на хлор

Съдържанието на хлор във водни екстракти от крайния продукт не надвишава 500 mg/l пресен продукт.

Оценка и проверка:

Заявителят предоставя на компетентния орган протокол от изпитване, проведено в съответствие с процедурата за изпитване, която е указана в стандарт EN 13652 (Подобрители на почвата и растежни среди. Екстракция на разтворими във вода хранителни вещества и елементи).

Раздел 12 — Предоставяне на информация

Този критерий се прилага за растежни среди, подобрители на почвата и мулч.

С продукта се предоставя следната информация върху опаковката или в придружаващите документи:

Критерий 12.1 — Подобрители на почвата

а) наименованието и адреса на лицето, отговорно за предлагането на пазара на продукта;

б) описание на типа на продукта, което съдържа израза „ПОДОБРИТЕЛ НА ПОЧВАТА“;

в) идентификационен код на партидата;

г) количеството (по тегло);

д) интервал на съдържанието на влага;

е) основните материали (тези над 5 % по тегло), от които е произведен продуктът;

ж) препоръчителните условия на съхранение и препоръчаната дата „годен до“;

з) инструкции за безопасно боравене и употреба;

и) описание на целта, за която е предназначен продуктът, и евентуалните ограничения за използване, включително указания за коя група растения е подходящ продуктът (напр. калцифобни или калцифилни);

й) pH (позоваване на използвания метод за изпитване);

к) съдържание на органичен въглерод (%), съдържание на общ азот (%) и съдържание на неорганичен азот (%) (позоваване на използвания метод за изпитване);

л) съотношение въглерод/азот;

м) общ фосфор (%) и общ калий (%) (позоваване на използвания метод за изпитване);

н) за продукти за непрофесионална употреба, указване на стабилността на органичното вещество (стабилно или много стабилно);

о) указване на препоръчителните методи на употреба;

п) при непрофесионални приложения: препоръчителната разходна норма, изразена в килограми от продукта за единица площ (m2) на година.

Критерий 12.2 — Растежни среди

а) наименованието и адреса на лицето, отговорно за предлагането на пазара на продукта;

б) описание на типа на продукта, което съдържа израза „РАСТЕЖНА СРЕДА“;

в) идентификационен код на партидата;

г) количеството (по обем или брой плочи, в случая на минерална вата, като се посочат размерите на плочата);

д) интервал на съдържанието на влага;

е) основните материали (тези над 5 % по тегло), от които е произведен продуктът;

ж) препоръчителните условия на съхранение и препоръчаната дата „годен до“;

з) инструкции за безопасно боравене и употреба;

и) описание на целта, за която е предназначен продуктът, и евентуалните ограничения за използване, включително указания за коя група растения е подходящ продуктът (напр. калцифобни или калцифилни);

й) pH (EN 13037);

к) електропроводимост (екстракт 5:1);

л) инхибиране на покълването (EN 16086-1);

м) инхибиране на растежа (EN 16086-1);

н) указване на стабилността на органичното вещество (стабилно или много стабилно);

о) указване на препоръчителните методи на употреба;

п) за минерални растежни среди, указване на прилагането за професионално градинарство.

Критерий 12.3 — Мулч

а) наименованието и адреса на лицето, отговорно за предлагането на пазара на продукта;

б) описание на типа на продукта, което съдържа израза „МУЛЧ“;

в) идентификационен код на партидата;

г) количеството (по обем);

д) интервал на съдържанието на влага;

е) основните материали (тези над 5 % по тегло), от които е произведен продуктът;

ж) инструкции за безопасно боравене и употреба;

з) описание на целта, за която е предназначен продуктът, и евентуалните ограничения за използване, включително указания за коя група растения е подходящ продуктът (напр. калцифобни или калцифилни);

и) pH (позоваване на използвания метод за изпитване);

й) указване на стабилността на органичното вещество (стабилно или много стабилно), когато е приложимо, за непрофесионални приложения;

к) указване на препоръчителните методи на употреба;

л) при непрофесионални приложения: препоръчителната разходна норма, изразена в mm.

Оценка и проверка:

Заявителят декларира, че продуктът отговаря на този критерий и предоставя на компетентния орган мостра от опаковката или информационни листове или текста на информацията за потребителя, поместена върху опаковката или документацията, придружаваща продукта.

Критерий 13 — Информация, присъстваща в екомаркировката на ЕС

Незадължителният етикет с текстово каре съдържа следния текст:

— насърчава рециклирането на материали

— насърчава използването на възобновяеми и рециклирани материали

За подобрители на почвата и мулч, се включва допълнителна информация:

— намалява замърсяването на почвата и водата, като ограничава концентрациите на тежки метали

Указанията за използване на незадължителния етикет с текстовото каре са публикувани в „Указания за използването на логотипа на екомаркировката на ЕС“ на следния уебсайт:

http://ec.europa.eu/environment/ecolabel/documents/logo_guidelines.pdf

Оценка и проверка:

Заявителят предоставя на компетентния орган мостра от опаковката на продукта, на която се вижда етикетът, както и декларация за съответствие с този критерий.

(1) Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

(2) Регламент (ЕС) № 142/2011 на Комисията от 25 февруари 2011 година за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).

(3) Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).

(4) Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека и за отмяна на Регламент (ЕО) № 1774/2002 (Регламент за страничните животински продукти) (ОВ L 300, 14.11.2009 г., стр. 1).

(5) Решение 2000/532/ЕО на Комисията от 3 май 2000 г. за замяна на Решение 94/3/ЕО за установяване на списък на отпадъците в съответствие с член 1, буква а) от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/689/ЕИО на Съвета относно опасните отпадъци (ОВ L 226, 6.9.2000 г., стр. 3).

(6) Директива 2012/27/ЕС на Европейския парламент и на Съвета от 25 октомври 2012 г. относно енергийната ефективност, за изменение на директиви 2009/125/ЕО и 2010/30/ЕС и за отмяна на директиви 2004/8/ЕО и 2006/32/ЕО (ОВ L 315, 14.11.2012 г., стр. 1).

(7) Решение за изпълнение 2011/877/ЕС на Комисията от 19 декември 2011 г. за формулиране на хармонизирани референтни стойности на к.п.д. при разделно производство на електрическа и топлинна енергия, необходими съгласно Директива 2004/8/ЕО на Европейския парламент и на Съвета и за отмяна на Решение 2007/74/ЕО на Комисията (ОВ L 343, 23.12.2011 г., стр. 91).

(8) Регламент (ЕС) № 601/2012 на Комисията от 21 юни 2012 г. относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета (ОВ L 181, 12.7.2012 г., стр. 30).

(9) Методика за екопроектиране на продукти, свързани с енергопотреблението (http://www.meerp.eu/)

(10) Регламент (ЕС) № 600/2012 на Комисията от 21 юни 2012 г. относно проверката на докладите за емисии на парникови газове и на докладите за тонкилометри и относно акредитацията на проверяващи органи съгласно Директива 2003/87/ЕО на Европейския парламент и на Съвета (ОВ L 181, 12.7.2012 г., стр. 1).

(11) Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици (ОВ L 20, 26.1.2010 г., стр. 7).

(12) Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (ОВ L 206, 22.7.1992 г., стр. 7).

(13) EC guidance on undertaking non-energy extractive activities in accordance with Natura 2000 requirements (Насоки на ЕС относно добива на неенергийни полезни изкопаеми в съответствие с изискванията на „Натура 2000“), http://ec.europa.eu/environment/nature/natura2000/management/docs/neei_n2000_guidance.pdf.

(14) EN 16175 Утайки, обработени биологични отпадъци и почва. Определяне на живак. Част 1: Атомно-абсорбционна спектрометрия по метода на студените пари (CV-AAS) и част 2: Атомно-флуоресцентна спектрометрия по метода на студените пари (CV-AFS)

(15) Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

Допълнение 1 Честота на вземане на проби и на изпитване за годината на заявлението Тип инсталация Критерий Годишни входящи/изходящи материали Честота на изпитване Тип 1: Инсталации за третиране на отпадъци или на странични животински продукти 5.1 — Пределни стойности за тежки метали 5.5 — Пределни стойности за E. coli и Salmonella spp. 6 — Стабилност 7 — Физически замърсители 8 — Органична материя и сухо вещество 9 — Жизнеспособни семена и растителни пропагули 10 — Реакция на растенията 11 — Характеристики на растежните среди Входящи (t) ≤ 3 000 1 на всеки 1 000 тона материал, закръглено до следващото цяло число 3 000 < входящи (t) ≤ 20 000 4 (по една проба всеки сезон) Входящи (t) > 20 000 брой на анализите годишно = годишно количество на входящите материали (в тонове)/10 000 тона + 1 Минимално 4 и максимално 12 5.2 — PAH Входящи (t) ≤ 3 000 1 3 000 < входящи (t) ≤ 10 000 2 10 000 < входящи (t) ≤ 20 000 3 20 000 < входящи (t) ≤ 40 000 4 40 000 < входящи (t) ≤ 60 000 5 60 000 < входящи (t) ≤ 80 000 6 80 000 < входящи (t) ≤ 100 000 7 100 000 < входящи (t) ≤ 120 000 8 120 000 < входящи (t) ≤ 140 000 9 140 000 < входящи (t) ≤ 160 000 10 160 000 < входящи (t) ≤ 180 000 11 Входящи (t) > 180 000 12 Тип 2: Инсталации за производство на продукти, които използват материали от инсталации от тип 1 5.1 — Пределни стойности за тежки метали 5.5 — Пределни стойности за E. coli и Salmonella spp. 6 — Стабилност 7 — Физически замърсители 8 — Органична материя и сухо вещество 9 — Жизнеспособни семена и растителни пропагули 10 — Реакция на растенията 11 — Характеристики на растежните среди Изходящи (m3) ≤ 5 000 Представителни комбинирани проби от 2 партиди в съответствие с EN 12579 (1) Изходящи (m3) > 5 000 Представителни комбинирани проби от 4 партиди в съответствие с EN 12579 5.2 — PAH Изходящи (m3) ≤ 5 000 Представителна(и) комбинирана(и) проба(и) от 1 партида в съответствие с EN 12579 Изходящи (m3) > 5 000 Представителни комбинирани проби от 2 партиди в съответствие с EN 12579 Тип 3: Инсталации за производство на продукти, които НЕ използват материали, получени от отпадъци или от странични животински продукти Критерий 5.1 — Пределни стойности за тежки метали Критерий 5.5 — Пределни стойности за E. coli и Salmonella spp. 6 — Стабилност 7 — Физически замърсители 8 — Органична материя и сухо вещество 9 — Жизнеспособни семена и растителни пропагули 10 — Реакция на растенията 11 — Характеристики на растежните среди Изходящи (m3) ≤ 5 000 Представителна(и) комбинирана(и) проба(и) от 1 партида в съответствие с EN 12579 Изходящи (m3) > 5 000 Представителни комбинирани проби от 2 партиди в съответствие с EN 12579 5.2 — PAH Независимо от входящи/изходящи Представителна(и) комбинирана(и) проба(и) от 1 партида в съответствие с EN 12579 (1) EN 12579 Подобрители на почвата и растежни среди. Вземане на проби